অফিস টাইমে মেট্রোয় আগুন আতঙ্ক। মাস্টারদা সূর্য সেন স্টেশনের থার্ড লেনে আগুন থেকেই বিপত্তি। বেশ কিছুক্ষণ টালিগঞ্জ পর্যন্ত মেট্রো চলাচল বন্ধ রাখা হয়। অফিস টাইমের এই বিভ্রাটে নাকাল হন যাত্রীরা। অফিস টাইম... আর পাঁচটা দিনের মতোই যাত্রী বোঝাই বাঁশদ্রোণীর মাস্টারদা সূর্য সেন স্টেশন। সেখানেই হঠাত্ আগুন আতঙ্ক...
 ওয়েবে ডেস্ক : অফিস টাইমে মেট্রোয় আগুন আতঙ্ক। মাস্টারদা সূর্য সেন স্টেশনের থার্ড লেনে আগুন থেকেই বিপত্তি। বেশ কিছুক্ষণ টালিগঞ্জ পর্যন্ত মেট্রো চলাচল বন্ধ রাখা হয়। অফিস টাইমের এই বিভ্রাটে নাকাল হন যাত্রীরা। অফিস টাইম... আর পাঁচটা দিনের মতোই যাত্রী বোঝাই বাঁশদ্রোণীর মাস্টারদা সূর্য সেন স্টেশন। সেখানেই হঠাত্ আগুন আতঙ্ক... দেখা যায় কবি সুভাষগামী মেট্রোর চাকার নিচে ধোঁয়া। থার্ড রেল থেকে আগুনের ফুলকি নজরে আসে কন্ট্রোল রুমের কর্মীদের। সঙ্গে সঙ্গে থামিয়ে দেওয়া হয় ট্রেন। সব যাত্রীদের মেট্রো থেকে নামিয়ে আনা হয়। আপ ডাউন দুদিকেই মেট্রো বন্ধ করে দেওয়া হয়। থার্ড রেলের বিদ্যুত্ সংযোগও বন্ধ করে দেওয়া হয়। এর ফলে বেশ কিছুক্ষণ টলিগঞ্জ থেকে কবি সুভাষ পর্যন্ত মেট্রো চলাচল বন্ধ থাকে। বিনা নোটিশে মেট্রো বন্ধ হওয়ায় অফিস টাইমে চরম হেনস্থার শিকার হন যাত্রীরা। কিন্তু কেন এমন করে আগুন লাগল মেট্রোর লাইনে? আগুন লাগার কারণ খতিয়ে দেখতে ঘটনাস্থল পরিদর্শন করেন মেট্রোর আধিকারিকরা। মেট্রো কর্তৃপক্ষ বলছে, প্রযুক্তিগত ত্রুটির কারণেই বুধবার এই সমস্যা হয়।